Diari Oficial de la Generalitat Valenciana


Sumari del DOGV 5288, del 26-06-2006 (2006/6725)

ORDRE de 19 de desembre del 2005, conjunta de les Conselleries d'Economia, Hisenda i Ocupació i de Territori i Habitatge per la qual es desafecta el tram de la via pecuària Assagador Reial d'Hortolà, que discorre pel polígon cadastral 89 del terme municipal de Requena (València), es modifica el seu traçat, es permuten els terrenys corresponents i s'afecta el domini públic el nou tram de la via pecuària.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5288

Data del DOGV
:   26-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6725


Data del document
:   19-12-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Requena
    * via rural
    * propietat immobiliària

ORDRE de 19 de desembre del 2005, conjunta de les Conselleries d'Economia, Hisenda i Ocupació i de Territori i Habitatge per la qual es desafecta el tram de la via pecuària Assagador Reial d'Hortolà, que discorre pel polígon cadastral 89 del terme municipal de Requena (València), es modifica el seu traçat, es permuten els terrenys corresponents i s'afecta el domini públic el nou tram de la via pecuària. [2006/6725]  
Amb la finalitat de procedir a la reordenació agrària de diverses parcel·les dels polígons cadastrals 88 i 89, la Conselleria de Territori i Habitatge ha tramitat, a sol·licitud de part interessada, l'expedient per a la modificació del traçat, amb desafectació prèvia i permuta, de terrenys pertanyents a la via pecuària .Assagador Reial d'Hortolà. en el tram comprés entre els camins públics de .la Casa del Doctor a Requena. i dels .Alcocers a Requena., amb una longitud inicial de 1.913 m2 amb 75 m d'amplària, resultant una superfície de 14 ha 34 a 57 ca del terme municipal de Requena (València), per un tram nou de 2.872 m de longitud i idèntica amplària i una superfície de 21 ha 53 a 88 ca, en el mateix paratge.  
La dita via pecuària, que va ser transferida per l'Estat a la Comunitat Valenciana mitjançant Reial Decret 2.365/84, va ser classificada per Ordre del Ministeri d'Agricultura de data 20 d'octubre de 1971 (BOE 275 de 17 de desembre) amb una amplària legal de 75,22 m, 75 m segons el que disposa l'apartat a) de l'article 4 de la vigent Llei de Vies Pecuàries i 570 del Codi Civil.  
La Conselleria de Territori i Habitatge, instructora de l'expedient, ha proposat la desafectació del tram inicial de 1.913 m, assenyalat anteriorment; modificant el traçat original de manera que el nou discórrega per terrenys de l'interessat, el Sr. Jaime Lamo de Espinosa y Michels de Campourcin, que confronten: al nord amb les parcel·les cadastrals 1, 2, 3, 4, i 5 del polígon 89, al sud amb propietat de l'interessat fins a arribar al camí dels Alcocers que li servirà de límit per la vessant oest, així com les parcel·les cadastrals números 21, 22 i part de la 23 el contigu polígon 88.   
Comprén part de les parcel·les següents del polígon 88: parcel·la 21-b de 0,2044 ha; parcel·la 21-c de 3,6311 ha; parcel·la 21-d de 0,0440; parcel·la 23-ad de 6,1186 ha; parcel·la 23-ag de 10,3200 ha; parcel·la 23-ah de 0,1865; parcel·la 23-d de 0,6233 ha; parcel·la 23-g de 0,4109 ha.  
Els terrenys per on discorrerà el nou tram de la via pecuària són propietat del Sr. Jaime Lamo de Espinosa y Michels de Campourcin i consten inscrits al seu nom, amb una superfície de 473 ha 85 a 13 ca, en el Registre de la Propietat de Requena al tom 1.006, llibre 359, foli 57, finca 58.609, inscripció 1a. De la dita superfície són objecte d'entrega a la Generalitat Valenciana, per mitjà de la segregació corresponent i per a la seua incorporació com a nou tram de la via pecuària, un terreny de 2.872 m de longitud i 75 m d'amplària i una superfície total de 21 ha 53 a 88 ca.  
La Direcció Territorial de la Conselleria de Territori i Habitatge de València per mitjà d'ofici de data 21 de juny del 2003 manifesta que la tolla Poyatos se circumscriu a l'àmbit de l'Assagador Reial d'Hortolà i en qualsevol cas estarà aliena a la modificació sol·licitada per pertànyer des de temps immemorial a la via pecuària. A pesar d'això, tal com consta en l'expedient figura inscrita a nom del Sr. Jaime Lamo de Espinosa en el Registre de la Propietat de Requena al tom 1.006, llibre 359, foli 57, finca 58.609, inscripció 1a, per la qual cosa haurà de rectificar-se esta inscripció en el moment en què s'aprove la delimitació de la mencionada via pecuària. L'interessat reconeix la propietat que la Generalitat Valenciana té sobre la mencionada tolla.  
D'altra banda, el nou tram de via pecuària i superfícies que s'entrega a la Generalitat Valenciana, pertany a les finques cadastrals següents: 89/23 d (0.6233 ha), 89/23 g (0.4109 ha), 89/23 ad (5.159 ha), 89/23 ag (10.32 ha), 89/23 ah (0.1865 ha), 88/21 b (0.20,44 ha), 88/21 c (3.6311 ha); 88/21 d (0.044 ha), 89/23 ak (0,9596 ha).  
En el període d'exposició al públic de l'expedient, efectuat per mitjà d'anunci publicat en el Diari Oficial de la Generalitat Valenciana número 4.085 de data 13 de setembre del 2001, així com en el tauler d'edictes de l'Ajuntament de Requena no s'ha rebut cap al·legació, ni tampoc a través de les perceptives consultes a les corporacions locals i organitzacions professionals agràries i ramaderes afectades per la modificació de traçat.  
Segons manifesten els tècnics de vies pecuàries en els seus informes de dates 17 de juliol del 2001 i 10 de novembre del 2003 la justificació de la permuta es basa en el fet que el nou traçat és mes atractiu per al desenvolupament dels usos complementaris de la via pecuària i s'alliberen els terrenys ocupats per una intensa laboralització agrària ubicant-la en els límits exteriors de la nova estructura rústica de l'interessat.   
Segons consta en l'expedient, la via pecuària forma part de la Xarxa Bàsica de la Província de València inclosa en la Xarxa Nacional de Vies Pecuàries per això l'administració estatal ha informat favorablement sobre la modificació proposada.  
La modificació de traçat proposada implica la desafectació prèvia de l'antic tram, l'afectació del nou i la permuta d'ambdós entre els seus legítims propietaris de manera que la Generalitat Valenciana adquirix la propietat dels terrenys que s'han d'incloure en el seu domini públic com a conseqüència de la proposta.  
Concedit tràmit d'audiència a l'interessat, este va presentar un escrit d'al·legacions el 3 de juny del 2004, respecte al qual ha informat el Servici Jurídic de la Conselleria d'Economia, Hisenda i Ocupació i el Servici de Gestió Immobiliària de l'esmentada conselleria. Com a conseqüència s'han exclòs del valor dels terrenys objecte de permuta el de les vinyes existents en este i s'ha suprimit la referència a la subparcel·la 23.ak per estar inclosa actualment en la l'ad.  
L'expedient ha sigut informat favorablement pels servicis jurídics de les conselleries proponents i per la Intervenció General.  
De conformitat amb el que disposen els articles 31 i següents en relació amb els articles 38 i següents de la Llei 3/1986 de 24 d'octubre, de Patrimoni de la Generalitat Valenciana, aplicable al present cas segons establix la disposició transitòria 1a de la Llei 14/2003 de 10 d'abril de Patrimoni de la Generalitat Valenciana, per haver-se iniciat el procediment abans de l'entrada en vigor de l'esmentada llei i pels articles 11 i següents de la Llei 3/1995, de 23 de març, de Vies Pecuàries i en virtut de les competències que en matèria de modificacions de traçat de vies pecuàries i desafectació de béns de domini públic i permutes d'immobles exercixen les Conselleries de Territori i Habitatge i d'Economia, Hisenda i Ocupació,  
ORDENE  
Primer  
Desafectar del domini públic pecuari de la Generalitat Valenciana, el tram de via pecuària .Assagador Reial d'Hortolà. en una longitud de 1.913 m, amb una amplària homogènia de 75 m i una superfície de 14 ha 34 a 57 ca, propietat de la Generalitat Valenciana, del terme municipal de Requena (València). Este tram confronta al nord i sud amb terres del Sr. Jaime Lamo de Espinosa y Michels de Campourcin, i est i oest amb el traçat original de la resta de la via pecuària.  
Segon  
Modificar parcialment el traçat de la via pecuària .Assagador Reial d'Hortolà. substituint el tram desafectat i descrit en el punt anterior pel nou traçat proposat de 21 ha 53 a 88 ca de superfície amb 2.872 m de longitud i 75 m d'amplària, que confronta al nord amb part de les parcel·les cadastrals 1, 3, 4, 5 i 23 ad del polígon 89, 21,22-b i part de la 23 propietat de l'interessat; al sud amb la parcel·la 23 de l'esmentat polígon, oest amb antic tram de la via pecuària pel qual contínua i parcel·la 2 i camí públic dels Alcocers que li servix de límit per la banda est, en este punt la via pecuària es dirigix cap al sud travessant l'esmentat camí, els límits d'este últim tram són els següents: nord, camí dels Alcocers; sud parcel·la 21 del polígon 88; est parcel·la 23 del referit polígon, i oest traçat original de la via pecuària a la qual s'unix de nou aproximadament en el camí dels Alcocers junt a la cruïlla amb l'accés al caseriu de la finca.  
Tercer  
Es permuta el terreny de 14 ha, 34 a, 57 ca, de superfície de la via pecuària .Assagador Reial d'Hortolà., propietat de la Generalitat Valenciana, descrit en el punt primer, que no consta inscrit en el Registre de la Propietat valorat en 50.210,30 euros, pel terreny de 21 ha, 53 a, 88 ca de superfície corresponent al nou tram proposat descrit en el punt segon de la present ordre, propietat del Sr. Jaime Lamo de Espinosa y Michels de Campourcin valorat en 46.520,70 euros. Este terreny haurà de ser objecte de segregació de la finca registral propietat del Sr. Jaime Lamo de Espinosa y Michels de Champourcin anteriorment assenyalada per a la qual cosa es disposa de llicència de segregació atorgada per l'Alcaldia de Requena per mitjà de Decret 133/03.   
Com a conseqüència de les referides taxacions de les quals s'han exclòs les plantacions de vinyes, l'interessat haurà de compensar a la Generalitat Valenciana amb la quantitat de 3.689,6 euros a la qual ascendix la diferència de valors dels immobles que s'haurà de pagar prèviament o simultàniament a l'elevació de la permuta a escriptura pública.  
Quart  
La present ordre queda condicionada al fet que el Sr. Jaime Lamo de Espinosa y Michels de Campourcin, en el moment de subscripció de la corresponent escriptura pública de permuta, reconega que la tolla de Poyatos ha pertangut, des de temps immemorial, com a abeurador, a la via pecuària Assagador Reial d'Hortolà, i per tant és propietat de la Generalitat Valenciana. La delimitació dels seus límits exactes s'efectuarà en el moment en què, la Conselleria de Territori i Habitatge aprove la delimitació de la mencionada via pecuària, aleshores s'inscriurà a nom de la Generalitat Valenciana. Totes les despeses derivades de la formalització de la permuta en escriptura pública i inscripció en el Registre de la Propietat serà assumida pel Sr. Jaime Lamo de Espinosa y Michels de Campourcin.  
Cinqué  
S'afecten al domini públic pecuari els terrenys de 21 ha, 53 a, 88 ca, de superfície corresponents al nou traçat descrits en el punt segon de la present ordre.  
Sext  
La Direcció General de Gestió del Medi Natural de la Conselleria de Territori i Habitatge i la Sotssecretaria de la Conselleria d'Economia, Hisenda i Ocupació duran a terme els tràmits necessaris per al compliment de la present ordre.  
València, 19 de desembre de 2005  
per la Conselleria d'Economia, Hisenda i Ocupació  
Gerardo Camps Devesa  
per la Conselleria de Territori i Habitatge  
Rafael Blasco Castany